Nzimande: 'Kasrils en Kie. is fabrieksfoute' | Maroela Media
"Elke produksieproses vervaardig sy eie fabrieksfoute, so dis wat hulle is," het Nzimande aan verslaggewers in Johannesburg gesê. "Van hulle is bekende fabrieksfoute, ou fabrieksfoute, wat by die veldtog aansluit." Nzimande sê die groep mense soek net aandag. "Die boodskap gaan nie by ons mense insink nie. In werklikheid is ek verstom oor hoe ligtelik hulle die kwessie van 'n stem opneem. Ons gaan hulle 'n les leer op die 7de [Mei]."
Ronnie Kasrils, voormalige lid van die ANC en SAKP, en Nozizwe Madlala-Routledge, voormalige adjunkminister van gesondheid, het vroeër die week die "Stem Nee"-veldtog bekend gestel. Die veldtog doen 'n beroep op Suid-Afrikaners om of vir 'n minderheidsparty te stem of hul stem te bederf. Vishwas Satgar en Mazibuko Jara, albei voormalige SAKP-lede, steun ook die veldtog.
Eisj. Volstaan met die fabrieksfoute. Maar die uwe self lyk of hy die produk van n motorbotsing kan wees.